Publication: Magyar Közlöny
Issue: MK-1999-87 (Year: 1999, Number: 87)
Era: 1990-2004
Section: szóló 1991. évi IV. törvény, valamint a szociális igazgatásról és a szociális ellátásokról szóló 1993. évi III. törvény
Paragraph Index: 537

b) A munkavállalói oldal azért nem támogatta a törvénytervezetben szereplő járadékfolyósítási idő lerövidítését, a jövedelempótló támogatás munkanélküli segéllyé alakítását, valamint a munkanélküli ellátás melletti munkavállalási lehetőség további szűkítését, mert véleménye szerint a módosító javaslatokat szakmai előkészítés nem alapozta meg. Úgy ítélte meg, hogy — a változtatások súlyosan hátrányos helyzetbe hoznak 350 ezer munkanélkülit és azok családját, — hiányzik a foglalkoztatás koncepciójának, az EU foglalkoztatási irányelveinek, valamint az Flt. módosításának komplex kezelése, — az állam kivonul a foglalkoztatáspolitikai finanszírozásából, — a bevezetendő rendszer összekeveri a biztosítási és szociális funkciót.

Source: https://magyarkozlony.hu/hivatalos-lapok/3ccb8d5fb17f8897114c10610f55a36715aa813c/dokumentumok/58a1631f6b326640c55f7268f5b8e4f10f5ce43b/letoltes